ג'נט ג'קסון כגיי אייקון
The Velvet Rope ותרומות לארגוני צדקה לנפגעי איידס

במהלך הקלטת אלבום האולפן השישי של ג'קסון, The Velvet Rope, על פי הדיווחים, הזמרת סבלה מדיכאון, שמאוחר יותר, נהיה הנושא המרכזי באלבום, יחד עם נושאים אחרים, בין היתר, אלימות במשפחה, דימוי עצמי נמוך, סאדומאזוכיזם, הומופוביה ונטייה מינית. בביקורת שנתן העיתונאי ניל מקורמיק, מדיילי טלגרף, על האלבום, ציין כי: "[ג'קסון] אפילו מציעה מעמד של גיי אייקון, כאשר היא מציגה הופעת דיווה שמזכירה את דיאנה רוס ב-"Together Again" (שיר פופ שלאחר התפשטות האיידס), שרה שיר תהילה להומוסקסואליות ב-"Free Xone" הג'אזי, ומסיימת בפרשנות לסבית מחדש ל-"Tonight's the Night" של רוד סטיוארט". השיר "Free Xone" עסק במיוחד בהומופוביה ובמערכות יחסים חד-מיניות. ספקולציות לגבי הנטייה המינית של ג'קסון עצמו החלו להסתובב לאחר יציאתו של האלבום, במיוחד לגבי גרסת הכיסוי שלה ל-"Tonight's the Night (Gonna Be Alright)" של רוד סטיוארט. עם זאת, ג'קסון הכחישה את השמועות על כך שניהלה קשרים מיניים עם נשים אחרות.
לא אכפת לי שאנשים יחשבו שאני לסבית או שיקראו לי ככה. אנשים הולכים להאמין במה שהם רוצים. כן, אני מבלה במועדוני להט"ב, אבל גם במועדונים אחרים. אני הולכת לאן שהמוזיקה טובה. אני אוהבת אנשים בלי קשר להעדפה מינית, ללא קשר לגזע. לא, אני לא ביסקסואלית. נקשרתי לרקדנים בקבוצה שלנו כי אנחנו כל כך קרובים. גדלתי במשפחה גדולה. אני אוהבת להראות חיבה. אני אוהבת אינטימיות ואני לא מפחדת להראות את זה. אנו נרדמים זה בזרועות זה, אנחנו מתחבקים, אנחנו מתנשקים, אבל אין מעבר לזה. מכיוון שרנה אליזונדו ג'וניור ואני נפרדנו, אנשים צריכים איזושהי דרמה, איזו שהיא רכילות.
המקור באנגלית
I don't mind people thinking that I'm gay or calling me gay. People are going to believe whatever they want. Yes, I hang out at gay clubs, but other clubs too. I go where the music is good. I love people regardless of sexual preference, regardless of race. No, I am not bisexual. I have been linked with dancers in our group because we are so close. I grew up in a big family. I love being affectionate. I love intimacy and I am not afraid to show it. We fall asleep in each other's arms. We hug, we kiss, but there is nothing beyond that. Because [René Elizondo, Jr.] and I broke up, it's like people need some sort of drama, some sort of gossip.
הסינגל השני של האלבום, "Together Again", להיט במספר מדינות, הפך להומאז' לאנשים שג'קסון הכירה ושנפטרו בגלל האיידס, כמו כן לאלגיה לנפגעי איידס ומשפחותיהם ברחבי העולם. שיר הדאנס האופטימי עוצב כדי לחגוג את רוחם של אלה שנפטרו, במקום להתאבל על מותם, כפי שג'קסון מעידה. חלק מהמכירות של הסינגל נתרמו על ידי ג'קסון לקרן האמריקאית לחקר איידס (אנ'). ב-17 בנובמבר 1997, ג'קסון זכתה לכבוד על ידי הפורום הלאומי למנהיגות שחורה ההומו-לסבית עבור התוכן הקשור לנטייה המינית של האלבום, בנוסף לקבלת הפרס בקטגוריית אלבום המוזיקה היוצא דופן בטקס פרסי התקשורת של הליגה ההומו-לסבית נגד השמצה לשנת 1998. ביוני 2005, ג'קסון קיבלה את הפרס ההומניטרי של קמפיין זכויות האדם ומ-APLA Health (אנ') לכבוד הפעילות שלה.
כל מה שלמדתי בחודשים האחרונים זה שיש אור בקצה המנהרה, וזה אמיתי. זה אור יפה שגם מנחם את מוחנו וגם מחזק את נפשנו. הלילה הלב שלי מתמלא בהכרת תודה על האור הזה. אני כל כך אסירת תודה שהתפילות נענות, שהאמונה מתוגמלת והסובלנות נחגגת כסגולה. אני אסירת תודה שאלוהים הוא בעל אהבה ללא תנאי.
המקור באנגלית
What I've learned in these recent months is that there is a light at the end of the tunnel, and it's real. It's a beautiful light that both comforts our minds and strengthens our souls. Tonight my heart is filled with gratitude for that light. I'm so grateful that prayers are answered, that faith is rewarded and tolerance is celebrated as a virtue. I'm grateful that God is of unconditional love.
היא גם קידמה מין בטוח כאמצעי לעיכוב התפשטות נגיף ה-HIV/איידס, תוך ביקורת על אלו ש-"חסרי זהירות" בכל הנוגע ליחסי מין.